За време Царства (1796-1815), Наполеон I, у жељи да од престонице Француске направи верно огледало своје славе, подиже колосална, монументална здања у неокласичном стилу: Париз постаје "нови Рим новог Цезара". Поучен недавним догађајима, Наполеон истовремено тежи да преко префекта Сене и префекта полиције, онемогући активност париског пролетаријата. Париз није био само сведок Наполеонове славе, већ и његовог пада. После тродневне опсаде, у којој су малобројне француске трупе пружиле енергичан отпор, савезници су 31. марта 1814. ушли у Париз. То је био први пад Наполеона. Наредне године он се 20. марта вратио у Париз, али је после владавине од 100 дана дефинитивно морао напустити Париз и Француску.